
Linnavara kõlbmatuks tunnistamine ja Narva Linnavalitsuse Arhitektuuri- ja Linnaplaneerimise Ameti bilansist mahakandmine 
1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Amet (edaspidi ka Amet) taotleb alljärgneva linnavara kõlbmatuks tunnistamist ja volituse andmist selle bilansist mahakandmiseks:
	Linnavara liik 
	Vallasasi

	Täielik nimetus
	e-Narva produkt

	Kogus 
	1 tk

	Munitsipaalomandisse üleandmise või soetamise aeg 
	29.10.2007

	Soetusmaksumus 

	383 839,48 eurot

	Jääkväärtus 

	0,00 eurot (100% kulum)

	Tehnilised andmed ja asukoht
	Peetri plats 5, Narva

	Seisukorra lühiiseloomustus taotluse esitamise ajal
	Programmil ei ole valmistaja tuge, ta on moraalselt vananenud ja tal pole võimalust ühilduda tänapäevase rist- ja tarkvaraga. Sellest lähtuvalt, tarkvara kasutada ei saa.

	Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info
	Linnavara ei saa kasutusse anda ega võõrandada, kuna ei ole huvi selle vara vastu

	Linnavaraga seotud rahalisi õigusi ja kohustusi tõendav dokumentatsioon
	Õigused ja kohustused puuduvad

	Märge linnavara registri kande kohta
	Jah

	Muud linnavaraga seotud olulisi andmed
	Ei ole


Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamise, mahakandmise ja hävitamise: (1) maatüki oluliseks osaks olev ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.

Narva Linnavalitsuse  Arhitektuuri- ja Linnaplaneerimise Amet esitas linnavara (e-Narva produkt) kõlbmatuks tunnistamise, bilansist mahakandmise ja hävitamise taotluse Narva Linnavalitsuse linnavarakomisjonile, kes pidas esitatud taotlust põhjendatuks (12.04.2019 protokoll nr 5).

Eeltoodust  tulenevalt on vaja tunnistada eelnimetatud linnavara  kõlbmatuks  ja anda  volitus  selle mahakandmiseks.

2. Õiguslikud alused
2.1  Vastavalt kohaliku omavalitsuse korralduse seaduse § 30 lõike 1 punktile 2 lahendab                ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2  Narva Linnavolikogu 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” § 7 lõike 1 kohaselt  linnavara  tunnistatakse kõlbmatuks, kui linnavara on muutunud kõlbmatuks  avaliku kasutamise Narva linna valitsemise või tulu saamise otstarbeks ja § 14 lõike 2 kohaselt Narva Linnavalitsus otsustab järgmine vara kõlbamatuks tunnistamist, mahakandmist ja hävitamist vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot.
3. Otsus
3.1. Nõustuda Narva Linnavalitsuse Arhitektuuri- ja Linnaplaneerimise Ameti taotlusega linnavara   kõlbmatuks tunnistamise kohta ning tunnistada kõlbmatuks järgmine ameti bilansis olev linnavara:
„E-Narva produkt, Peetri plats 5, Narva, inv. nr 1560/003 soetusmaksumusega 383 839,48 eurot, jääkväärtusega 0,00 eurot (100% kulum), soetatud 29.10.2007. a.“
3.2. Anda Narva Linnavalitsuse Arhitektuuri- ja Linnaplaneerimise Ametile volitus  korralduse punktis 3.1 nimetatud linnavara mahakandmiseks.
4. Rakendussätted
4.1. Korraldus jõustub seadusega sätestatud korras. 
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavaks tegemisest.
Aleksei Jevgrafov                                                                Üllar Kaljuste
Linnapea
                                                                     Juriidilise teenistuse juhataja          
                                                                                             Linnasekretäri kohustuses
